text: Fredelig fest i Kløften
  30 juni 2014 kl. 04.41
  Politiet har kun registreret enkelte episoder ved årets festival i Kløften i Haderslev.
  - Dejligt at så mange mennesker kan samles så fredeligt, siger vagtchef Ivan Gore Jensen til TV SYD mandag morgen.
  Ca. 10.000 deltog i festivalen, som var nummer 34 i rækken af mini-festivaler.
  - Og vi kan heldigvis også konstatere, at alle vore studenter er kommet godt gennem fest-weekenden, siger vagtchefen videre.
  Der er ikke rapporteret om uheld i forbindelse med de mange studenter-køreture i landsdelen.
  